Tōku pūpū – tōku ao

Hauora i roto i Te Marautanga o Aotearoa
Whenu	Tangata	
Taumata	5/6	
Tangata	Whanaungatanga
Ka tautohu i ngā take e hāngai ana ki ngā hononga tāngata i roto i ngā horopaki huhua, me te whakaahua i ngā kōwhiringa kia puta ai he hua pai. Ka tūhura me pēhea ngā whanonga, ngā uara me ngā waiaro a te tangata takitahi, a te rōpū hoki e whakaawe ai i te mauri tau o tētahi atu.	
Rauemi	He mōhiotanga mō te mate Alzheimers, he pepa toi nui, he rauemi toi – he pene, he tā.	
Aromatawai	Ka tautohu i ngā take e hāngai ana ki ngā hononga tāngata i roto i ngā horopaki huhua, me te whakaahua i ngā kōwhiringa kia puta he hua pai. Ka tūhura me pēhea ngā whanonga, ngā uara me ngā waiaro a te tangata takitahi, a te rōpū hoki e whakaawe ana i te mauri tau o tētahi atu.	

Te ngohe tuatahi
He rangahau	Ka rangahaua e te pouako te mate Alzheimers.  Māna ngā ākonga e ārahi kia tūhuratia e rātou te mate nei.  Kātahi ka whakarōpūtia ngā ākonga.  Me rangahau ia rōpū i ngā ratonga oranga hinengaro Māori o te rohe.
	
Te ngohe tuarua
He titonga	Ka mahi tahi ngā ākonga ki te tito waiata.  Ko ‘te manaaki tangata ahakoa 
	he aha’ te kaupapa.  Ka whakaako ngā ākonga ki te kapa haka o te kura.
	
Te ngohe tuatoru
He pānui whakaahua	He mahi takirua tēnei.  Ka waihangahia e ngā ākonga he pānui whakaahua
hei whakamōhio i te tangata mō te mate Alzheimers.  Ka kapi i te pānui 
whakaahua te whakamārama i te mate me te whakamōhio me pēhea ētahi atu ki te tangata kua pāngia e te mate.  Me kite i te pānui whakaahua ngā uara me ngā waiaro Māori.